system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Hotelul Biasini din Cluj-Napoca?
assistant
Hotelul Biasini din Cluj-Napoca este o clădire din secolul al XIX-lea pe strada Avram Iancu nr.20 (fosta str. Petőfi Sándor), lângă intrarea la Cimitirul Hajongard.

Istoric 
Gaetano Biasini (1790-1847) a sosit în oraș ca instructor de spadă, iar după căsătorie a obținut dreptul de cetățean al Clujului. În 1818 a deschis o școală de spadă privată în clădirea Redutei, iar în 1824 o școală publică de spadă. În 1837 a cumpărat clădirea care funcționase ca han și a transformat-o în hotel. La parter era o cafenea, și tot aici era stația pentru cursa dintre Budapesta și București. (Distanța Budapesta - Cluj era parcursă în vreme bună în trei zile.) Până la 1870 oficiul poștal local funcționase în spațiul închiriat de la hotel. Cafeneaua hotelului a devenit în acea perioadă locul favorit al studenților români, care organizau aici întâlniri și manifestări. Tot la cafenea Nicolae Bălcescu și Sándor Petőfi au avut o serie de discuții prin care s-a încercat unificarea revoluțiilor de la 1848, discuții eșuate însă datorită unor divergențe dintre cei 2 lideri. 

Aici au stat:
 în noiembrie - decembrie 1846: Franz Liszt
 în octombrie 1847: Sándor Petőfi împreună cu soția sa
 în iulie 1849: Nicolae Bălcescu
 în mai 1853: Mór Jókai

După înființarea hotelului New York (astăzi Continental), hotelul Biasini a decăzut, și-a pierdut rangul original. În anul 1913 la parter a fost deschis un cabaret. În aprilie 1926 proprietarul de atunci a închis hotelul și cabaretul, transformând clădirea în bloc de locuințe.

Bibliografie 
 România liberă 
 Lukacs Jozsef - Povestea orașului-comoară. Scurtă istorie a Clujului și monumentelor sale, Editura Apostrof, Cluj-Napoca, 2005, ISBN 973-9279-74-0
 Fodor András: Kolozsvári képeskönyv, Gloria Kiadó – Erdélyi Híradó, Kolozsvár, 2002. ISBN 9073-8267-10-2

Vezi și 
 Lista locurilor în Cluj-Napoca

Legături externe 
 Fostul Hotel Biasini, Cluj-Napoca 

Clădiri și structuri din Cluj-Napoca
Biasini